Source: http://brunovce.otvorene.sk/otvoreny-list-starostovi-poslancom-oz-a-ing-erik-pavlisovi-bc-andrej-demianovicovi
Timestamp: 2020-07-14 20:19:58+00:00

Document:
Otvorený list starostovi D.Močkovi, poslancom OZ a Ing. Erikovi Pavlisovi, Bc. Andrejovi Demianovičovi — Brunovce Otvorene SK
Nacházíte se zde: Úvod / Otvorený list starostovi D.Močkovi, poslancom OZ a Ing. Erikovi Pavlisovi, Bc. Andrejovi Demianovičovi
starosta Dušan Močko
Ing. Erik Pavlis, Bc. Andrej Demianovič
Správa katastra Nové Mesto n/V listom z 15.12.2008 oznámila, že ste dali registrovať kúpno- predajnú zmluvu na p.č. 61/24,61/1,61/27 v k.ú. Brunovce. Ide o odcudzené nehnuteľnosti, ktoré ste ukradli oprávneným vlastníkom a dedičom podvodným vydržaním, prostredníctvom oklamania notára Mgr. Michala Dzamku.
Tento trestný čin podvodu § 250 Tr. zákona, ktorý vyšetrovaním bez najmenších pochybností zdokumentovalo a dokázalo OR PZ Topoľčany a OP Trnava, sa nesnažíte z vlastnej iniciatívy ani na základe písomných i osobných výziev na zasadaniach OZ napraviť, ale naopak v súčasnosti ho ešte násobíte! Zneužívate skutočnosť, že trestnú zodpovednosť za tento trestný čin Vám prokuratúra premlčala prieťahmi v konaní, lebo uznesenie o zistení trestného činu podvodu § 250 Tr. zákona vydala až po desiatich rokoch vyšetrovania a premlčaní trestnej zodpovednosti a Váš podvodný prevod v katastri nehnuteľností na obec Brunovce, nebol dodnes zrušený. Ukradnutý majetok sa, po machináciách s verejnou súťažou, po krachu nájomných bytov, po podvode, sfalšovaní uznesenia OZ v súčasnosti snažíte odpredať dvom cudzím súkromným osobám, čím vedome úmyselne poškodzujete zákonné a ústavné práva dotknutých občanov.
Vyzývam Vás aby ste okamžite podnikli všetky kroky na:
- zrušenie podvodného zápisu /vydržania uvedených nehnuteľností / v katastri nehnuteľností,
- na zrušenie uznesenia OZ Brunovce zo 6.11.2008 o odpredaji predmetných nehnuteľností
- zastavenie registrácie kúpno-predajnej zmluvy na Ing. Erika Pavlisa a Bc. Andreja Demianoviča
- na obnovenie porušených vlastníckych práv občanov.
1. Dňa 14.mája 2008 som vám doručil výzvu, aby ste rešpektovali uznesenie OR PZ ČVS:ORP-278/OdV-TO-2005 zo dňa 28.02.2008, ktorého správnosť bola preskúmaná prokuratúrou a ktoré bez najmenších pochybností zdokumentovalo a dokázalo, že predmetné nehnuteľnosti ste previedli na list vlastníctva obce Brunovce podvodom.
Vyzýval som Vás, aby ste rešpektovali dedičské a vlastnícke práva zaručované v Čl. 20 odst. 1 Ústavy SR a aby ste neodkladne iniciovali opatrenia vyplývajúce z uvedeného uznesenia t.j. zrušenie podvodného vydržania a obnovenie porušených práv. Žiadal som Vás, aby ste na najbližšom zasadaní oboznámili všetkých poslancov OZ a riešili tento prípad, čo ste neurobili.
2. Výzvu ste ignorovali a začali ste organizovať podvodný odpredaj ukradnutých nehnuteľností Ing. Erikovi Pavlisovi a Bc. Andrejovi Demianovičovi. Preto som Vás dňa 3.septembra 2008 doručil opakovanú výzvu a túto som i s predmetným uznesením PZ, ČVS:ORP-207/OdV-TO-2005 zaslal aj potenciálnym kupujúcim p.Pavlisovi a Demianovičovi, aby si boli plne vedomí, že sa snažia odkúpiť ukradnutý majetok a že konajú vedome a úmyselne.
3. Na zasadaní OZ Brunovce dňa 4.augusta 2008 ste podviedli poslancov OZ, že uvedené nehnuteľnosti chcete predať Prvej stavebnej sporiteľni, ktorá o ničom nevedela. Zneužili ste postavenie a meno tejto inštitúcie a poslanci Vám takéto uznesenie schválili.
Uznesenie ste ale sfalšovali a miesto kupujúceho, Prvej stavebnej sporiteľne ste uviedli na sfalšované uznesenie dve súkromné osoby p.Pavlisa a Demianoviča a za účelom jeho správoplatnenia ste uznesenie podpísali a ako pravé zverejnili na úradnej tabuli obci.
4. Za toto Vaše verejné falšovanie a pozmeňovanie verejnej listiny sme podali trestné oznámenie. Uznesením ČVS:ORP-2804/3-OSV-TN-2008 zo dňa 28.11.2008 ste boli obvinený za prečin Falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky § 352 odst. 1 Trestného zákona.
5. Vaše sfalšované uznesenie po našom trestnom oznámení poslanci OZ dňa 6.11.2008 zrušili. Na zasadanie OZ Brunovce, ste si dokonca pozvali na pomoc aj p. Pavlisa a Demianoviča, ktorí spolu s Vami ovplyvnili poslancov OZ, že zistenia prokuratúry z uznesenia ČVS:ORP-2804/3-OSV-TN-2008 netreba vôbec rešpektovať a záväzný je jedine Váš zápis v katastri, zriadený podvodom. / Tu som všetkých prítomných i p. Pavlisa a Demianoviča znova osobne oboznámil zo všetkými skutočnosťami, ktoré dokázala vyšetrovaním polícia a prokuratúra, vyzval p. Pavlisa Demianoviča aby sa nepohybovali a nepodnikali na ukradnutých pozemkoch, takže sú si všetkého plne vedomí. Zo zasadania je vyhotovená autentická nahrávka./ Vyzvali ste poslancov, aby týmto dvom občanom odpredali skrachované nájomné byty a dokonca za neadekvátnu cenu aj všetky naše okolité urbárske nehnuteľností p. č. 61/24,61/1,61/27, čo poslanci bezhlavo schválili i keď vedia, že ide o nehnuteľnosti zaregistrované na obec Brunovce trestným činom.
6.Dňa 13.12.2008 som vám v zmysle zákonného postupu doručil návrh na vydanie predbežného opatrenia na ochranu proti zásahu do pokojného stavu v zmysle § 5 Občianskeho zákonníka, kde som znova upozornil na všetky právne dôsledky Vášho nezákonného konania.
Žiadal som, aby obce prijala predbežné opatrenie:
„Ing. E.Pavlisovi a Bc. A.Demianovičovi sa s okamžitou platnosťou zakazujeme vstup a podnikanie na budove bývalých obecných nájomných bytov postavených na parcele č. 61/1 až dovtedy, kým nebudú obnovené porušené práva vlastníkov a dedičov týchto nehnuteľností a títo budú súhlasiť s odpredajom.“
Žiadal som Vás aby ste ma o prijatých opatreniach neodkladne informovali.
Aj napriek návrhu na obnovenie porušených práv dodnes všetko ignorujete, predbežné opatrenie ste nevybavili, cudzie osoby naďalej podnikajú a pohybujú sa na ukradnutých nehnuteľnostiach. Miesto zákonného postupu sa snažíte podvod násobiť a zaregistrovať v katastri nezákonný a nevýhodný odpredaj ukradnutého majetku cudzím súkromným osobám!
Týmto sa podľa mňa i s ďalšími osobami dopúšťate vedomej a úmyselnej trestnej činnosti.
Pokiaľ okamžite nevykonáte kroky k obnoveniu porušených práv obraciame sa na súd, GP SR, Ústavný súd SR a ďalšie orgány. Táto výzva je zaslaná aj Ing. Erikovi Pavlisovi, Bc. Andrejovi Demianovičovi.
Brunovce 9.01.2009 Juraj Kukla

References: § 250
 § 250
 Čl. 20
 § 352
 § 5
 súd